Letter from Kriton to Zenon
Material: papyrus
Place: Arsinoites
Categories: Brief
Kriton an Zenon
Schwein
Eid
Überfall
Drohung
Beschwerde
Κρίτων Ζήνωνι χαίρειν. καλῶ[ς ἂν ποι]ήσαις ἐπιστροφὴν ὑπὲρ ἐμοῦ ποιησάμενος, ἵνα μὴ ἔτι 
τὸμ πλείω χρόνον καταφθείρωμαι. ....[με]νος γὰρ μοι εἰς τὴν εἰκαδι οἰκονομήσειν οὐθὲν πεποίηκε, 
ἀλλὰ καὶ ἐμοῦ ἐν ἀγρῶι καθεύδοντος τ[ήν τε] ὗν νυκτὸς ἐκ τῆς αὐλῆς ἐξέβαλλε ἐπίτοκον οὖσαν 
καὶ τὴν γυναῖκά μου ἐξεκαλεῖτο φ[άμενο]ς νευροκοπήσειν καὶ ἐμὲ προεκαλεῖτο οἰόμενος 
εἴσω με καθεύδειν. παραγενομένου [δέ μου] ἐξ ἀγροῦ ἀπήγγελλέ μοι ἡ γυνὴ τὰ γενόμενα 
πάντα. ἐγὼ δὲ τούτων οὐθενὶ οὐθὲν [ἐδή]λωσα ἕως ἂν αἱ ἡμέραι ἅς ᾐτήσατο παρέλθωσιν· 
τὴν δὲ ὗν οὐκέτι εἰσήγαγον εἰς τὴν α[ὐλήν]. 
ἐνεύχομαι οὖν σου κατὰ τῶν  καὶ τοῦ βασιλέως 
οἰκονομῆσαι τὰ περὶ ἐμέ, ἵνα μηκέτι [τ]αῦτα γίνηται μηδʼ ἔτι τὸμ πλείω χρόνον παροινῶμαι. 
[ὀ]μνύω δέ σοι τὸμ βασιλέως δαίμονα [κ]αὶ Βερενίκην βασίλισσαν, ἵνα μὴ δοκῇς με ἐφʼ ὕβρει με 
[ἐ]ξορκίζειν αὐτόν, μὴ εἰληφέναι  πλίνθον παρʼ αὐτοῦ. σὺ οὖν πολυώρησον 
ὑπὲρ τούτων. 
ἔρρωσο.
Ζήν[ωνι].